cyanic-selkie/wikianc huggingface dataset:
هېدونېزم
د لذت ماهیت
د لذت پالنې د مختلفو نسخو د قبلېدو وړتیا د لذت د ماهیت له درک څخه اغېزمنه ده. د لذت پالنې د ډیری اشکالو یو له مهمو جذابیتونو څخه دا دی چې کولای شي له خپلو اړوندو برخو څخه ساده او یو موټې شرحه وړاندې کړي. خو دغه چاره یوازې په هغه حالت کې د امکان وړ ده چې لذت خپله یوه واحده ښکارنده وي. دغه موضوع تر ډېره پورې د لذت د پراخه طیف د تجربیاتو له امله چې ښکاري هېڅ مشترکه ځانګړنه له یوبل سره نه لري؛ تر پوښتنې لاندې راځي. یو له هغو لارو څخه چې د کیفیت اړوند نظریه ورکوونکو له خوا د دغه اعتراض پر وړاندې بیانېږي دې ټکي ته اشاره لري چې د لذت بخښنې له تجربې څخه ترلاسه کېدونکی کیفیت منظم ټون نه لري بلکې د لوړې درجې کیفیت لري. د لید نظریات بیا د دغه استدلال پر وړاندې ډېری اسانه استدلالونه لري ځکه چې دوی پر دې باور دي چې دا هماغه ډول لید دي چې تر ډېره د میل پر مټ پېژندل کېږي او په ټولو لذت بخښونکو تجربیاتو کې مشترک دی.
اروايي لذت پالنه
اروايي لذت پالنه چې د انګېزشي لذت پالنې په توګه هم پېژندل کېږي یوه تجربي نظریه ده چې هغو مواردو ته اړوندېږي چې په موږ کې انګېزه رامنځته کوي او څرګندوي چې زموږ ټولې چارې د لذت د زیاتوالي او له درد څخه د ځان ساتنې په موخه ترسره کېږي. دغه ډول معمولا له ځان پالنې (خود پرستي) سره یوځای ګڼل کېږي، یعنی هر کس یوازې د خپلې هوساینې یا خوښۍ په لټون کې کېږي. زموږ چارې په ټولو هغو مواردو اتکا کوي چې د باور له مخې مو د لذت لامل ګرځي. ناسم باورونه کېدای شي ګمراه کوونکي واوسي او له همدې امله زمو چارې کېدای شي د لذت لامل وه نه ګرځي، خو د اروايي لذت پالنې پر بنسټ لذت اخیستنې ته اړوندې نابریالۍ چارې هم انګېزه پاروي. د لذت پالنې پارادوکس دغې سکالو ته اړوندېږي چې لذت پالونکی چلن په واقعیت کې خپله له منځه وړونکی دی؛ په دې معنی چې لږ واقعي لذت موږ د نورو انګېزو له لټون څخه راګرځوي.
انټي بیوټیک
طبي کارول
کله چې مسئول پاتوجن مایکروارګانیزم له پخوا څخه پېژندل شوی وي یا تشخیص شوی وي، کولی شو یوه قطعي درملنه پیل کړو. په دې کې د نري طیف لرونکي انټي بیوټیک کارول شامل دي. د ورکړل شوي انټي بیوټیک ټاکنه د هغه د بیې په اساس ترسره کېږي. د مایکروارګانیزم پېژندل ډېر مهم دي ځکه دا کولی شي د انټي بیوټيک درملنې بیه او زهرجن توب را کم کړي او همدارنګه د انټي میکروبي موادو په وړاندې مقاومت راټیټ کړي. د جراحۍ څخه مخنیوي لپاره، د حاد اپنډیسیټ لپاره چې اختلاطي شوی نه وي کولی شو انټي بیوټيک ورکړو.
د قفقاز جګړه
مخینه
روسیې د قفقاز جبهه د ختیځې (اروپایي) هغې په پرتله د لږ اهمیت وړ ګڼله. ختیځه جبهه د روسیې د تر ټولو ډېر انساني ځواک او سرچینو څخه برخمنه وه. روسیې په ۱۸۷۷ز کال کې د قارص ښار له ترکانو څخه نیولی و او د قارص او تورم بندر د بېرته نیولو په پار د قفقاز په لور د عثمانیانو پرمختګ ته اندیښمنه وه. د ۱۹۱۵ز کال په مارچ میاشت کې، د روسیې د باندنیو چارو وزیر، سرګي سازونوف، د برتانیې سفیر جورج بوچانان او د فرانسې سفیر وریس پالیولوګ سره په لیدنه کې وویل چې له جګړې وروسته د بادوامه توافق لپاره باید روسیه په قسطنطنیه (د عثماني سترواکۍ پلازمېنه)، د باسفوروس او دردانیل ابنا ګانو، د مرمرې سمندر، د انوس-میدیا تر لیکې پورې سویلي ترېس او همدارنګه د با سفوروس، ساکاریا سیند او د ازمیت خلیج ته نږدې نامشخصې نقطې ترمنځ د اناتولیې د تور سمندر ساحل ځینې برخو، بشپړ تسلط ولري. د روسیې تزاري ریژیم نیت درلود تر څو د شمالي اناتولیې او استانبول مسلمان نفوس د باور وړ قزاق مهاجرینو سره تعویض کړي.
انټي بیوټیک
طبي کارول
د زړه کورونري رګونو ثانوي ناروغۍ څخه د مخنیوي لپاره د اوسني علمي فعاله شواهدو له لورې د انټي بیوټیک کارونې څخه ملاتړ نه کېږي او په اصل کې کېدای شي د زړه او رګونو مړینه، له هر بل لامله مړینه او د سکتې واقعاتو کې زیاتوالی راولي.
جان ویلکس بوث
جان ویلکس بوث (د ۱۸۳۸ز کال د می له ۱۰مې- د ۱۸۶۵ز کال د اپرېل تر ۲۶مې) د تیاتر امریکایي لوبغاړی و، چې د ۱۸۶۵ز کال د اپرېل په ۱۴مه یې په واشنګټن ډي سي کې، په فورډ تیاتر کې د امریکا ولسمشر ابراهام لینکلن وواژه. هغه د ۱۹مې پېړۍ د غوره تیاتري کورنۍ غړی و، بوث له مریلنډ نه و او نامتو لوبغاړی و، چې د کنفدراسیون پلوی هم و. هغه ولسمشر لینکلن په امریکا کې د وروستۍ غلامۍ د لغوه کولو لپاره وغانده او خواشیني یې څرګنده کړه.
انټي بیوټیک
د تجویز طریقه
د انټي بیوټیکونو تجویز لپاره بېلابېلې لارې شتون لري. انټي بیوټیکونه په معمول ډول د خولې له لارې کارول کېږي. په شدیدو پېښو کې، په ځانګړې توګه ژورو سیسټمیکو انتاناتو کې، کولی شو انټی بیوټیکونه په رګونو کې یا په تزریقي ډول هم تجویز کړو. چېرته چې انتاني شوې سیمه په اسانۍ سره د لاسرسۍ وړ وي، کېدای شي انټي بیوټیک د سترګو څاڅکو په توګه د سترګو په تورو کې یا د سترګو په التهاب کې او یا هم د غوګونو التهاب لپاره او د لامبو وهونکو د غوږونو التهاب لپاره موضعي وکارول شي. موضعي کارونه هم د درملنې یوه بله ټاکنه ده چې د پوستکي ځینې ناروغیو لکه آکنه او سلولیټ لپاره کارول کېږي. د موضعي کارونې ګټو کې لوړ غلظت ته لاسرسی او د التهاب په سیمه کې د انټي بیوټیکو ثابت پاتې کېدل شامل دي؛ د سیسټمیک جذب کېدو او زهرجن کېدو کمېدل، او د اړتیا وړ انټي بیوټيک ټولیز حجم کمېدل، په پایله کې له انټي بیوټیک څخه د غلطې کارونې ګواښ هم راکموي. د هغو موضعي انټي بیوټيکونو په هکله چې د جراحي ځانګړو ټپونو په سر لګول کېږي، رپوټ شوی چې د جراحۍ ځای انتاني کېدو ګواښ راکموي. په هرحال، لا هم د موضعي انټي بیوټیکو کارونې په هکله د اندیښنو وړ ځینې ځانګړي لاملونه شتون لري. کېدای شي د انټي بیوټیکونو یوه برخه په سیسټمیک ډول جذب شي؛ د مصرفي انټي بیوټيک دقیق دوز اندازه کول ګران کار دی او همدارنګه د تماس په صورت کې د موضعي حساسیت یا ډرماټیټ د رامنځته کېدو امکان هم شتون لري. سپارښتنه کېږي هرڅومره ژر چې کېږي انټي بیوټیک باید تجویز شي په ځانګړې توګه هغو انتاناتو کې چې ژوند ته ګواښ جوړوي. ډېری عاجل ډیپارټمنټونه انټي بیوټيکونه د همدې موخې لپاره ځان سره ساتي.
د قفقاز جګړه
مخینه
برتانویانو د انور پاشا د خپلواک ماورای قفقاز د رامنځته کولو د موخې د مخنیوي لپاره د روس انقلابي ځواکونو سره یوځای شول. د انګلیس-ایران د نفتو شرکت د عثماني سترواکۍ د جاه طلبیو په وړاندیز شوې لاره کې واقع و او د ایران په ټوله سترواکۍ کې، پرته له اذربایجان، ګیلان، مازنداران، اسدراباد او خراسان ولایتونو څخه یې د پترولیمو ذخیرو د استخراج انحصاري حق درلود. د برتانیې حکومت په ۱۹۱۴ز کال کې، مخکې له جګړې، د سمندریزو ځواکونو د تیلو د اکمالاتو لپاره له یاد شرکت سره قرارداد کړی و.
انټي بیوټیک
نړیوال مصرف
د هېوادونو په منځ کې د انټي بیوټیکونو مصرف ډېر توپیر لري. د انټي بیوټیک مصرف باندې د نظارت په هکله د WHO رپوټ چې په ۲۰۱۸م کال کې خپور شو، په ۲۰۱۵م کال کې له ۶۵ هېوادونو څخه راټول شوي معلومات یې وارزول. دا اندازه په ورځنۍ توګه د هرو ۱۰۰۰ کسانو په سر د ورځني ډوز په توګه محاسبه شوې وه. مغلستان له ۶۴.۴ سلنې نرخ سره ترټولو ډېر مصرف درلود. بورونډي له ۴.۴ سلنه مصرف سره ترټولو ټیټ مصرف درلود. اموکسی سیلین او اموکسی سیلین/کلاوولانیک اسیډ درملو ترټولو ډېر مصرف درلود.
د قفقاز جګړه
عثمانیان
عثمانیانو په سیمه کې د دریم پوځ په نامه یو مستقر پوځ درلود. په ۱۹۱۶ز کال کې یې مرستندوی ځواکونه ورته را ولېږل او دویم پوځ یې جوړ کړ. د نښتې په پیل کې د عثمانیانو د ترکیبي ځواکونو شمېر د ۱۰۰۰۰۰ څخه تر ۱۹۰۰۰۰ تنو رسېده. د دغو ځواکونو ډېرې برخې خورا کمزورې وسله لرله.
جان ویلکس بوث
په اصل کې، بوث او کوچنۍ ډلې یې د لینکلن د تښتولو توطیه جوړه کړې وه ترڅو د کنفډراسیون له هیلې سره مرسته وکړي. هغوی وروسته پرېکړه وکړه، چې هغه او د ولسمشر مرستیال اندرو جانسون او د بهرنیو چارو وزیر ویلیم ایچ سوارډ ووژني. که څه د شمالي ویرجینیا پوځ د جنرال رابرت ای لي په قوماندې سره څلور ورځې مخکې د اتحادیې پوځ ته تسلیم شوی و، خو بوث باوري و، چې کورنۍ جګړه نا حل شوې پاتې؛ ځکه چې د جنرال جوزف ای جانستون د کنفډراسیون پوځ جګړې ته دوام ورکوي.
د قفقاز جګړه
روسیه
روسیې له جګړې وړاندې، د قفقاز لوی نایب ایلاریون ورونتسوف-داشکوف په قوماندانۍ، د روسیې قفقاز پوځ همالته مېشت کړی و، چې شمېر یې ۱۰۰۰۰ تنه و. حقیقي قوماندان د هغه د پرسونل رییس جنرال نیکولای یودینیچ و. د قفقاز جګړې په پیل کې، روسان مجبور شول ترڅو د تاننبرګ او ماسوري جهیلونو په جګړه کې د ماتې خوړلو له امله تقریباً خپل نیمایي ځواکونه بروس ته ولېږي او یوازې ۶۰۰۰۰ سرتېري د ځان سره پرېږدي. سربېره پر دې، دا پوځ د ارمني جنرالانو نظربکوف، سیلیکیان او پیروموف سره چې په قفقاز کې پاتې شول، له خورا ډېر ارمني ملاتړ څخه برخمن و. د روسیې قفقاز پوځ په ۱۹۱۷ز کال کې شو پشو شو، ځکه چې د روسیې پوځ منظمو واحدونو له انقلاب وروسته لومړۍ لیکه پرېښوده. تر ۱۹۱۷ ز کال پورې، هغه وخت چې د روسیې قفقاز پوځ تجزیه شو، په یاده جبهه کې د ارمني توکم ۱۱۰۰۰۰—۱۲۰۰۰۰ سرتېري موجود وو. ختیځ ته نږدې د عثماني ځواکونو سره د جګړې په وخت کې، د ارمنیانو مجموعي شمېر ۱۵۰۰۰۰ تنو ته ورسېده (د نورو متحدو ځواکونو په ګډون).
جان ویلکس بوث
بوث یوځل د ولسمشر لینکلن پر شا ډزې وکړې. بل سهار د لینکلن د مرګ ورځ وه او له دې سره د بوث سازش هم بشپړ شو. سوارډ کلک ټپي شوی و، خو بېرته جوړ شو په داسې حال کې، چې د ولسمشر پر مرستیال جانسون هېڅ برید ونه شو. بوث پر آس سویلي مریلنډ ته وتښتېد. دولس ورځې وروسته یې د شمالي ویرجینیا په کلیوالي فارم کې په یوه ګودام کې ونیو. ډیویډ هرولډ، چې د بوث ملګری و، تسلیم شو، خو بوث ځنډ وکړ. تر هغه وروسته، چې چارواکو ګودام ته اور واچاوه؛ نو د اتحادیې سرتېري بوستون کوربت د هغه پر غاړه وژونکې ډزې وکړې. هغه فلج شو او څو ساعته وروسته ومړ. اته توطیه جوړونکي محکوم شول او له دې شمېره څلور یې ډېر ژر په دار وځړول شول.
انټي بیوټیک
جانبي عوارض
د کلینيکي کارونې تایید لپاره انټي بیوټیکونه لومړی د هرډول منفي اغیزو له اړخه کتل کېږي او په معمول ډول خوندي او د زغم وړ ګڼل کېږي. په هرحال، ځینې انټي بیوټیکونه په پراخه توګه نامطلوبه جانبي عوارضو درلودونکي دي چې له خفیفو نیولې تر ډېر شدیده پورې رسېږي او د کارول شوي انټي بیوټيک ډول، د موخې میکروبونو او ناروغ کس پورې تړاو لري. جانبي عوارض کېدای شي د انټي بیوټیک درملیزو یا زهري ځانګړنو منعکس کوونکي وي یا کېدای شي ډېر حساسیت یا الرژیک غبرګونونه په کې شامل وي. جانبي عوارضو کې له عادي تبې او کانګو نیولې تر عمده الرژیکي غبرګونونو لکه فوټوډرماتایټس او انافایلکسس پورې شامل وي.
جان ویلکس بوث
شالید او لومړی ژوند
د بوث والدین، جونیوس بروتوس بوث او د هغه مېرمن مري آن هلمز وو، چې د ۱۸۲۱ز کال په جون کې له انګلستانه متحده ایالاتو ته کډوال شول. هغوی د مریلنډ له بل ایر سره نږدې ۱۵۰ جریبه (۶۱ هکټاره) فارم وپېره، دا هغه ځای و، چې په کې جان ویلکس بوث د ۱۸۳۸ز کال د می په ۱۰مه په یو لرګین څلور اتاقه کور کې وزېږېد. بوث د مور او پلار له لسو اولادونو نه نهم و. د هغه نوم له جان ویلکس نه اخیستل شوی و، چې د انګلستان یو راډیکال سیاستوال و او لرې خپل یې و. د جونیوس مېرمن ادلاید دلانوي بوث په ۱۹۵۱ز کال کې د زنا له امله له هغه طلاق واخیست او هولمز د ۱۸۵۱ز کال د می په ۱۰مه، چې د جان ویلکس له ۱۳مې کلیزې سره سمون خوري، له جونیوس سره واده وکړ. نورا تیتون په خپل کتاب (زما افکار په وینو لړلې دي) (۲۰۱۰ز) کې وړاندیز کوي، چې د لوبغاړي جونیوس بوتوس بوث د زامنو اډوین او جان ویلکس شرم او حرص هغوی د بریا او ستاینې لور ته وهڅول او هغوی یې د سیالانو په توګه معرفي کړل. اډوین د اتحادیې د پلوي په نقش کې او جان ویلکس د ابراهام لینکلن د قاتل په نقش کې خپل سهم لرلی دی.
د قفقاز جګړه
ارمنستان
د ۱۹۱۴ز کال په دوبي کې، د روسیې د وسلوالو ځواکونو تر نظر لاندې د داوطلبو ارمنیانو واحدونه رامنځته شول. یاد واحدونه په لومړیو کې د قفقاز نایب السلطنه لخوا د پوځي واحدونو په توګه (نه د روسیي قفقاز د امر لاندې برخې په توګه) رامنځته شول. د یادو ځواکونو قومانداني اندرانیک اوزانین کوله. نور مشران یې درستامات کانایان، همازاسپ سروندزیتیان، ارشاک ګافایان او سارګیس مهرابیان وو. یو عثماني استازی کاریکین باسفیرمادجان (ارمین کارو) د دې ځواک سره متحد شوی و. په لومړیو کې، دوی ۲۰۰۰۰ تنه وو، خو د نښتې په اوږدو کې ریپوټ ورکړل شو چې شمېر یې زیات شوی دی. د ۱۹۱۶ز کال په وروستیو کې، نیکولای یودینیچ پریکړه وکړه چې، یا دا واحدونه د روسیې قفقاز پوځ سره ګډ کړي یا یې منحل کړي.
انټي بیوټیک
جانبي عوارض
ځینې انټي بیوټیکونه کېدای شي مایټوکانډریا ته، چې د انسان په شمول په یوکاریوټي حجرو کې له باکټریا څخه اخیستل شوی جز دی، زیان ورسوي. مایټوکانډریا ته زیان په حجراتو کې د آکسیډاټیف فشار رامنځته کېدو لامل کېږي او دا کار د فلوروکوینولون درملو د جانبي عوارضو یوه میکانیزم په توګه سپارښت شوی دی. هغوی همدارنګه په کلوروپلاسټ باندې هم اغیزه پرېږدي.
جان ویلکس بوث
شالید او لومړی ژوند
په ۱۸۵۱ز کال کې د بوث پلار د هارفورډ د ښارګوټي په املاک کې یو ټیوډور هال جوړ کړ، چې د اوړي د کور په توګه یې و. په داسې  حال کې، چې د بالتیمور پر اکستر سړک یې هم یو ژمنی استوګنځی درلود. په ۱۸۵۰ز کال کې د یوې سرشمېرنې په لړ کې د بوث کورنۍ د بالتیمور اوسېدونکې وشمېرل شوه.
د قفقاز جګړه
ارمنستان
د یادو نښتو په اوږدو کې، د ارمنیانو د خپلواکۍ غورځنګ د ارمني فدایانو (په ارمني ژبه: Ֆէտայի Fētayi) مشري کوله. یاد غیر نظامي ځواکونه د مشهورو مشرانو لکه د سباستیا مراد (په ارمني ژبه: Սեբաստացի Մուրատ Sebastats'i Murat) لخوا تنظمېدل. دوی عموماً د ارمني پارتیزیان ډلو په نامه یادېدل. د ارمنستان د ملي جرګې رییس بوغوس نوبار د ۱۹۱۹ز کال د پاریس د سولې په کانفرانس کې اعلان وکړ چې، دوی د اصلي ارمني واحدونو ملتیا کوي. د روسیې دفاعي لیکه له وان څخه تر ازربایجان پورې د یادو واحدونو لخوا اداره کېدله.
جان ویلکس بوث
۱۹۵۰ لسیزه
بوث د ۱۸۵۵ز کال د اګسټ په ۱۴مه په ۱۷ کلنۍ کې، د ریچارډ III په بالتیمور کې د چارلز د سړک په تیاتر کې د ارل ریچموند په ملاتړي رول کې د لومړي ځل لپاره صحنې ته راغی. ځینې کرښې یې له یاده ووتې؛ نو نندارچیانو پرې ملنډې ووهلې. هغه همدارنګه د بالتیمور پر هالیدي سړک هم تیاتر پیل کړ، دغه ځای په جان ټي فورډ پورې اړه لرله، چې د بوث کورنۍ هر وخت دلته خپل تیاترونه ترسره کړي دي. په ۱۸۵۷ز کال کې بوث په فلاډلفیا کې د ارچ سړک د تیاتر له سهامي شرکت سره یوځای شو او یو بشپړ فصل هلته ولوبېد. د هغه په خوښه هغه «جي بي ویلکس» ونومول شو، ترڅو د تسپین د نامتو کورنۍ له غړو سره د پرتلې له امله ډډه وکړي. جیم بشپ ولیکل، چې بوث «د ظالمې صحنې پر غله بدل شو، خو خپل نقشونه یې په داسې علاقې ولوبول، چې نندارچیانو یې نمانځنه وکړه». د ۱۸۵۸ز کال په فبرورۍ کې هغه د ارچ د سړک په لوکرزیا بورجیا تیاتر کې ولوبېد. د پرانیستې په شپه هغه له یوې صحنې نه وېره تجربه کړه، هغه د دې پرځای چې ووایي، «مېرمنې، زه پتروشیو پاندولفو یم»؛ نو په بند شوي غږ یې وویل «مېرمنې، زه پوندولفیو پت یم؛ پدولفیو پت؛ پانتوچیو پد، لعنتي! زه څوک یم؟» دا د نندارچیانو د لوړې خندا لامل شو.
هېدونېزم
اروايي لذت پالنه
اروايي لذت پالنه داسې یوه مخکې تلونکې مستقیمه نظریه وړاندې کوي چې د انساني چلن ټولیزتوب (کلیت) توضیح کوي. دغه چاره په شهودي توګه د قبول کېدو وړ ده ځکه لذت پالونکی چلن یوه رایجه ښکارنده ده او کېدای شي په ځینې حالاتو کې د انسان پر چلن هم غالب وي. ورته مهال د اروايي لذت پالنې عمومیت د ټولو چلندونو د توضیح په توګه بحث پارونکې موضوع ده. منتقدین د هغو د متضادو مثالونو لپاره داسې اعمالو ته اشاره کوي چې ښکاري له لذت څخه هېڅ د قبلېدو وړ توضیح نه لري، لکه له لذت پرته ځان غوښتونکې انګېزې (د بېلګې په توګه: روغتیا، ځان رسونه او له مړینې وروسته شهرت) او نوع دوستانه انګېزې (د بېلګې په توګه: د خپل زوی د خوښي لټون، د یوې لویې موخې لپاره د ځان قربان کول). اروايي لذت پالونکي دغه ډول موارد د لذت پالونکي چلن له مخې تفسیر کوي، د بېلګې په توګه څرګندوي چې د خپل زوی د خوشالۍ لیدل یا په دې پوهېدل چې مړینه یې معنا داره ده، د هغه کس لپاره چې خپل لنډ مهالی لذت قرباني کوي، د لذت لامل ګرځي.
اخلاقي لذت پالنه
اخلاقي یا معیاري لذت پالنه هماغه ډول چې دلته تعریف کېږي هغه موضوع ده چې د لذت د زیاتوالي او یا هم د درد د کموالي ملاحظات ټاکي چې کومه چاره باید ترسره شي او یا هم کومه چاره غوره ده. ورته مهال په ځینو مواردو د خپلې پراخې معنی له مخې د ذاتي ارزښت له مخې تعریف کېږي چې په دې صورت کې ارزښتي لذت پالنه هم په کې شاملېږي. دا له اروايي لذت پالنې سره توپیر لري ځکه د توصیف پر ځای د چلن تجویز کوي. په محدوده توګه اخلاقي لذت پالنه د نتیجه پالنې ډول دی، ځکه چې د یوې چارې صحیح توب د هغو د پایلو له مخې ټاکي چې دلته د لذت او درد پر بنسټ سنجول کېږي.
جان ویلکس بوث
د کورنۍ جګړې کلونه
بوث په کلکه د لغوه کوونکو د پلویانو مخالفت وکړ، چې غوښتل یې په امریکا کې غلامي پای ته ورسوي. د ۱۸۵۹ز کال د ډسمبر په ۲مه بوث د لغوه کوونکو د مشر جان براون د اعدام په مراسمو کې برخه واخیسته. جان براون د خیانت، قتل، د غلامانو تر منځ د بغاوت رامنځته کولو او د ویرجینیا په هارپرز فري کې د فډرال پر اسلحه خونې د برید په تور اعدام شو. بوث د ریچموند په تیاتر کې د تمرین په حال کې و، چې په ورځپاڼه کې یې د براون د اعدام خبر ولید. هغه د دې لپاره چې خلک ورته لاسرسی ونه لري، له ریچموند ګري نه یې یو یونیفرم په پور واخیست او یوې ملیشې چې ۱۵۰۰ کسانه په کې وو او د چارلز ښار ته د براون د اعدامولو لپاره روان وو؛ نو ورسره په همدې یونیفرم کې ه یوځای شو، ترڅو بروان په احتمالي ډول له اعدام نه وژغوري. کله چې بروان پرته له کومې پېښې په دار وځړول شو؛ نو بوث هغه ته نږدې ورغی او له برخلیکه یې راضي شو. بوث د ځړول شي کس د مړینې د زړورتیا ستاینه وکړه.
غبرګون
بوث له فورد تیاتر نه د سټېج له دروازې کوڅې ته وتښتېد، دلته جوزف پینټز باروز د هغه د تېښتې لپاره یو آس درولی و. د اس مالک هغه ته خبرداری ورکړ، چې اس یې لوړه حوصله لري، خو که پام ورته ونه شي، ښایي حوصله وبایلي. بوث اس پرېښود او اډمونډ سپانګلرد سپنګلر ته یې وویل، چې باروز دې یې وساتي.
بوث له ډیویډ هرولد سره د مریلنډ سویل ته لاړ او د خپلې تېښتې د لارې پلان یې ونیو، ترڅو په دغې پاشلې سیمې کې د ټلګراف او د ریل پټلۍ له لږوالي ګټه پورته کړي او له خپلو خواخوږو، په ځانګړې توګه د کنفدراسیون له غړو سره اړیکه ټینګه کړي. هغه فکر کاوه، چې د سیمې ګڼ ځنګلونه او د زکیا جبیزې ځمکې ورته د ویرجینیا کلیوالو سیمو ته د تېښتې لار پیدا کړې. په نیمه شپه کې، بوث او هرولډ په براندي واین پایک کې د سورات شرابخونې ته ورسېدل، دغه ځای له واشنګټن نه ۹ مایله(۱۴ کیلومتره) فاصه لرله. دا هغه سیمه وه، چې په لومړیو کلونو کې یې په کې د انسان تښتونکو نقشه جوړوله او د دې ترڅنګ یې په کې اسلحې او تجهیزات ذخیره کول.
د بوث د انګېزې نظریه
لیکوال فرانسیس ویلسون د لینکلن د وژنې پرمهال ۱۱ کلن و. هغه په ۱۹۲۹ز کال کې په خپل کتاب جان ویلکس بوث کې د بوث د ونډې په اړه ولیکل: «هغه د مالي ګټې له فکر کولو پرته یو ناوړه عمل ترسره کړی و او د ځان قرباني یې ورکوله. ده ویل چې دا به یې غوره موخه وي، خو په اصل کې یوه بشپړه متعصبه کړنه وه». نورو د بریا او شهرت لپاره ځان غوښتونکې انګېزې؛ لکه: شرم، حرص او د ورور او خور سیالۍ لیدې.
بلاګوويشچينسک
{| class="js-no-interprojets" style="border-collapse:collapse;width:100%;margin:1em; padding-right:6px;font-size:105%;;font-weight:bold;font-family:Bahij Zar; background:none;"
بلاګوويشچينسک په روسیه کې یو ښار دی چې د لرې ختيځ فدرالي ولسوالۍ په آمور ولايت کې موقعيت لري.
حوالې
وېشنيزه:روسيه وېشنيزه:روسي ختيځپوهان وېشنيزه:روسي رادارونه وېشنيزه:روسي اوبتلونه وېشنيزه:روسان وېشنيزه:روسي وېشنيزه:روسي اغوستن وېشنيزه:روسي الوتکې وېشنيزه:روسي جنرالان
کموپلاژ
کموپلاژ د پټولو یا پناه کولو لپاره د موادو، رنګ یا رڼا د هر ډول ترکیب استفادې ته ویل کېږي، ښايي دغه کار د داسې حیواناتو یا شیانو د جوړولو له لارې وشي چې په سختۍ لیدل کېږي او یا هم ښايي پر کوم بل څه د هغوی د بدلولو له لارې وشي. د بېلګې په توګه د پړانګ خالدار پوښ، د اوسنیو سرتېرو د جګړې جامې، یا پاڼو ته ورته کیټيډېډ وزرونه یادولی شو. په درېیمه تګلاره کې د حرکت خیره کول یا د مقابل لوري سترګې برېښول لیدونکی د یوې څرګندې نښې په لیدو سره ګیچ کوي او شی ورته د لیدلو وړ ګرځوي، خو د ځای پیدا کول یې د یوې شېبې لپاره سختوي او ټولیز هدف اسانوي. د کموپلاژ د اکثرو مېتودونو موخه دا ده چې یو موجود د بل موجود له سترګو څخه پټ پاتې شي او د دې موخې لپاره د بګرونډ له رنګ سره د ټولیز شباهت یا ورته‌والي او یا د سیوري د له منځه وړلو لارې چارې کاروي. په پرانیستو سمندرونو کې چې هېڅ بګرونډ موجود نه وي، د کموپلاژ لوی مېتودونه روڼول یا شفافول او سیوري له منځه وړل دي، په داسې حال کې چې د رڼا د تولید وړتیا یو بل هغه مورد دی چې د سکوېډ کبانو په څېر سمندري ژوي یې د روښنایۍ پر ضد کاروي. د اکټوپوس په څېر ځینې حیوانات کولای شي په فعال ډول د خپل پوست نښه او رنګ بدل کړي. ښايي ځينې نباتات له نبات‌خوړونکو حیواناتو څخه د تېښتې لپاره کموپلاژ وکاروي.
پوځي کموپلاژ په نولسمه پېړۍ کې د اور لرونکو یا ناریه وسلو د دقت له ډېرېدو سره چټک شو. په ځانګړي ډول کله چې د کم‌دقته پلته‌ييز ټوپک ځای بادي ټوپک ونیو، نو په جګړه کې ځان پټول یې د پایښت یا ژوندي پاتې کېدو لپاره پر یوه مهارت بدل کړل. په شلمه پېړۍ په ځانګړي ډول په لومړۍ نړیواله جګړه کې پوځي کموپلاژ چټکه وده وکړه. په وچه کې د «انډري ماري» په څېر هنرمندانو داسې کموپلاژ ډيزاینونه طراحي کړل چې د ونې پر بڼه بدل شوي وو. په سمندر کې سوداګریزې بېړۍ او د سرتېرو لېږدوونکې بېړۍ په داسې نښو سره ډیزاین یا نقاشي کېدې چې سترګې یې برېښولې او په ډېر شدت لیدل کېدې، خو موخه یې دا وه چې دښمن د خپلې چټکتیا، مسیر او موخې په اړه ګیچ کړي. د دویمې نړیوالې جګړې په جریان کې او تر هغه وروسته د جګړې په بېلابېلو صحنو یا سالونونو کې د کموپلاژ بېلابېلې طرحې د الوتکو او ځمکنیو نقلیه وسایلو لپاره وکارول شوې. د شلمې پېړۍ له منځنیو کلونو را وروسته د رادار استفادې تر ډېره حده د پوځي الوتکو کموپلاژ له منځه وړی دی.
تر ۱۸۰۰ کال وړاندې
د بېړیو کموپلاژ په لرغونې دوره کې کله ناکله کارول کېده. فیلوسټراټوس (تر میلاد وروسته شاوخوا ۱۷۲ تر ۲۵۰) په خپل کتاب کې لیکلي چې د مدیترانې د غلو بېړۍ د پټېدو لپاره خاورین رنګ ته په مایل ابي رنګ رنګولی شو. پوبلیوس (تر میلاد وروسته شاوخوا ۳۶۰ تر ۴۰۰) وايي چې تېزې ابي بېړۍ د ګالیک په جړو کې کارول کېدې او دا هغه مهال و چې «جولیوس سیزار» خپلې اکتشافي بېړۍ د معلوماتو راټولولو لپاره د بریتانیا سواحلو ته واستولې. دغه بېړۍ ابي رنګ ته مایلې زرغونې رنګ شوې وې او بادبان، پړي او خدمه ټول یې هم‌رنګه وو. تر ۱۸۰۰ کال وړاندې په وچه کې د کموپلاژ د استفادې کم شواهد موجود دي، خو په دوو خاورینو لوښو کې د پیرو هېواد د موچیکای فرهنګ اړوند څو کسان چې تر میلاد وروسته د ۵۰۰ کال اړوند دي، ښکاري چې د لولو په مرسته د مرغانو د ښکار کولو په حال کې دي چې یوه ډال ته ورته وسیله یې له خولې سره لګېدلې ده او ښايي چې د ښکاریانو لاسونه او مخ پټوي. یوه بله لومړنۍ سرچینه د پنځلسمې پېړۍ اړونده فرانسوي خطي نسخه ده چې د ګاسټون فیبوس د ښکار کتاب دی. په دې نسخه کې یو اسب ښکاري چې یو ښکاري پرې سپور دی او یوه پولادي لیندۍ یې تر جامو راوتلې ده او ښايي د غشیو ویشتنې لپاره یې پټه کړې وي. ویل کېږي چې جاماییکايي مارونانو به د مارون په لومړۍ جګړه کې (چې شاوخوا ۱۶۵۵-۱۷۴۰ کلونه کېږي) د کموپلاژ په توګه نباتي مواد کارول.
نولسمه پېړۍ
د پوځي کموپلاژ وده په ۱۹مه پېړۍ کې د ناریه یا اوروینو وسلو د دقت له ډېرېدو سره چټکه شوه. په ځانګړي ډول کله چې د پلته‌ييز ټوپک ځای د بیکرو په څېر ټوپکونو ونیو، په دې سره په جګړه کې د ځان پټول اړین شول. د بریتانیا د پوځ د ناپیلیوني جګړو دوه واحده یعنې ۹۵ کنډک او ۶۰ کنډک، لومړني کسان وو چې کموپلاژ یې د یوه شنه جاکټ په ډول واغوست، په داسې حال کې چې د کرښو کنډکونو به لا هم سورچکې یا سرې جامې اغوستې. په ۱۸۰۰ کال کې یوه معاصره څېړنه چې انګرېز هنرمند او سرتېري «چارلس همیلټون» کړې ده، داسې شواهد وړاندې کوي چې ښيي خاورینې جامې د شنو یونیفورمونو په نسبت د ۱۵۰ یارډو په محدوده کې کمې لیدل کېږي.
د امریکا په کورنۍ جګړه کې «د متحدو ایالتونو لومړني شارپ یا تېز ویشتونکي» او دې ته ورته واحدونو په مشابه ډول زرغون جاکټونه اغوستل، په داسې حال کې چې نورو واحدونو څه ناڅه برجسته یا تېز رنګونه کارول. د بریتانیا د پوځ لومړنی واحد چې خاکي یونیفورم یې وکاراوه، په پېښور کې «کورپس اف ګایډس» واحد و. دا هغه مهال و چې «سر هري لومزډن» او د هغه دویم قومندان «ویلیم هاډسن» په ۱۸۴۸ کال کې خاکي یونیفورم رامنځته کړ. هاډسن ولیکل چې دغه یونفیورم د ګرم اقلیم لپاره څه ناڅه مناسب دی او له سرتېرو سره مرسته کوي چې په دې خاورینه سیمه کې ځانونه پټ کړي. په هند کې نورو کنډکونو یا غونډونو هم خاکي جامو یا یونفیورم ته مخه کړه او تر ۱۸۹۶ کال پورې خاکي یونیفورم په ټوله اروپا کې وکارول شو. شپږ کاله وروسته په دویمه بویر جګړه کې د بریتانیا ټول پوځ دغه یونیفورم وکاراوه.
واورین کېموپلاژ
واورین کېموپلاژ یا واورینه بڼه بدلونه (په انګلیسي: Snow camouflage) په ژمي کې د نتیجه ورکوونکي کېموپلاژ [کېموپلاژ په انګلیسي camouflage: د یو حیوان یا جسم د پټونې یا کوم بل جسم ته د تغیر شکل ورکولو په خاطر د موادو، رنګ آمیزۍ یا د نښو د ترکیب کارولو ته ویل کېږي.] لپاره د رنګ آمیزۍ یا نقشو کارونه ده، چې ډېری د دوبي کېموپلاژ سره یو ځای وي. د دوبي بېلګې معمولاً د خړو او نسواري څخه تر تورو رنګونو د ترکیب کولو څخه په ګیچو,نکې ډول نقاشي کېږي، په داسې حال چې، په ژمنیو بېلګو کې سپین رنګ ډېر کارول کېږي ترڅو د واورینو منظرو سره تطابق پیدا کړي.
په حیواناتو کې، بدلېدونکی واورین کېموپلاژ د بیل ژمني وزر یا ورګ سره د موسمي پولیفینیزم (seasonal polyphenism) یو ډول دی. یاده بڼه بدلونه په الوتونکو لکه ډبریزې سیسۍ، سوی شکلو لکه قطبي سوی، د مسټلډای (mustelids) کورنۍ لکه یو ډول نولی (stoat) او د سپیو له کورنۍ (canid) یو حیوان، قطبي یا سپینه ګیدړه، کې موندل کېږي. څرنګه چې یادو ژویو په بیله توګه تکامل کړی دی، مشابه ظاهر یې د نږدې تکامل له امله دی. واورین کېموپلاژ د طبیعي انتخاب د لومړنیو شواهدو لپاره وکارول شو. سربېره پر دې، ځینې قطبي نوعي لکه واورین کونګ او قطبي اېږ د ټول کال په اوږدو کې سپین پاتې کېږي.
مویي سټي
نور ولولئ
وېشنيزه:د اسيا لوړې ودانۍ
واورین کېموپلاژ
سپین رنګ د کېموپلاژ په توګه
چارلز داروین په ۱۸۵۹ز کال کې "ژوندیو نوعو د اصل په اړه" تر عنوان لاندې د ده په چاپ شوي کتاب کې، د سیسیو د سپینې ژمنۍ رنګ آمیزۍ یادونه کړې ده: "کله چې موږ وینو... په ژمي کې غرنۍ سیسۍ سپینه، سور-ګروس (یو ډول الوتونکی دی) د سورساندي (یو ډول بوټی چې تل شین وي او ګلابي رنګ ګلان لري) په رنګ او تور-ګروس د تورې خټینې ځمکې په رنګ، موږ باید باور وکړو چې دا رنګونه د یادو الوتونکو د مرستې لپاره دي... له خطر څخه د دوی د ژغورنې لپاره."د قطبي حیواناتو سپین محافظتي رنګ د بڼې بدلونې د لومړني زده کوونکي، طبیعت پوه الفریډ رسل والېس په واسطه د ده د ۱۸۸۹ز کال چاپ کتاب داروینیزم کې وڅېړل شو؛ هغه قطبي اېږ، امریکایي قطبي سوی، واورینه ګیدړه او شنقار (gyr falcon) د ټول کال په اوږدو کې د سپین پاتې کېدونکو ژویو په لیست کې ثبت کړل، په داسې حال کې چې قطبي ګیدړ، قطبي سوی، ارمین (ermine) او سیسۍ خپل رنګ بدلوي او "ښکاره توضیح" ورته لري، هغه دا چې د پټېدنې په پار دا کړنه ترسره کوي، یاد کتاب د داروینیزم د زوال په پېر کې لیکل شوی. وروستنیو زولوژي پوهانو لکه هیو بي. کاټ د نوموړي مشاهدات تکرار کړي او زیاته کړې یې ده چې، د شمالي قطب نور حیوانات لکه د اوږدو ویښتو لرونکي غوایي (musk ox)، ګَوَزه (moose)، قطبي غرڅه، خېټور (یو ډول ژوی دی) او کارغه هیڅ وخت سپین رنګ نه خپلوي "ان د دوی د سیمې په ډېرو یخو برخو برخو کې." کاټ متوجه شو، هم هغه حیوانات چې ښکار کوي لکه قطبي اېږ او نولی او هم هغه حیوانات چې ښکار کېږي لکه سیسۍ او غرنی سوی بڼې بدلولو ته اړتیا لري ترڅو، په ترتیب سره له ښکار او ښکاري پټ شي. سره د دې چې د الوتونکو عالم ډبلیو. ایل. این. ټیکل په مرغانو کې د سپین وزر لپاره د وړاندیز شوو وضاحتونو  له بیا کتنې وروسته لیکي "په دې پایله سترګې پټول ستونزمن دي چې، د اوړي پټ خړ وزرونه (د سیسیو لپاره) په واوره کې په غیب بدلېږي او د دې لپاره یې سپین وزرونه د تطابق یوه بله پټه ځانګړنه ده." سربېره پر دې، دی یادونه کوي چې " د ژمنیو وزرونو سره-سره په شمال ختیځ ایسلېنډ کې، په ژمي کې اکثره سیسۍ د شنقارانو په واسطه وژل کېږي"، د پټېدنې په توګه د سپین رنګ د تطابق لپاره خورا لږ تجربوي شواهد وجود لري.
موسمي پوليفینیزم
د لرې شمال ځینې حیوانات لکه واورین پوندی سوی (showshoe) او قطبي سویان، قطبي ګیدړ، نولی او ډبریزه سیسۍ د خپل پوستکي رنګ ته د اوړي له نسواري یا خړ کېموپلاژ څخه په ژمي کې سپین رنګ ته بدلون ورکوي (د ورګ اچونې او بڼریژون او نوي پت یا بڼکو د ودې له لارې)؛ د سپیو له کورنۍ (dog family) قطبي ګیدړه یوازېنۍ نوعه ده چې دا کړنه ترسره کوي. سربېره پر دې هغه قطبي سویان چې د کاناډا په لرې شمال کې ژوند کوي، چېرې چې دوبی ډېر لنډ دی، د ټول کال په اوږدو کې سپین پاتې کېږي. څرنګه چې، یادو حیواناتو په بشپړه توګه بېلو ډلو کې، په بیله توګه تکامل کړی، د رنګ آمیزۍ ورته والی یې د نږدې تکامل له امله دی، د دې اټکل په بنسټ چې، طبیعي انتخاب په یوه ځانګړي چاپېریال کې، یوه ځانګړې رنګ آمیزي غوره کوي.
د ویلو ګروس د سکاټلنډي او سکندنویایي اوسېدونکو ترمنځ موسمي پولیفینیزم توپیر لري. په سکاټلنډ کې، ګروس دوه وزرونه لري (نسلي او غیر نسلي)، په داسې حال کې چې په سکندنویا سپین مورف (د یو حیوان یا نبات د بېلابېلو نوعو څخه یوه) کې یې درېیم وزر هم وجود لري. د دې امر لپاره جنیتیکي بنسټ په میلانین رنګ کې نه دی او احتمالاً لامل یې اصلاحي بدلونونه دي. په پسرلي کې یې د ښځینه جنس د پڼرېژۍ کړنه، د دوی د وزرونو په حالت پورې اړه لري: کله چې یې د وزرونو ډېره برخه سپینه وي په واوره کې مېشتېدلو ته میل لري، خو کله چې یې وزرونه تور وي د هستوګنې لپاره د لوڅې او واورینه ځمکې ترمنځه پوله ټاکي. داسې برېښي چې دوی د خوړو د څرنګوالي او کېموپلاژ ترمنځ ترټولو ښه انډول غوره کوي.
د نړیوالې تودوخې له امله اقلیمي بدلونونه د ځمکې له مخه په تدریجي توګه د واورې کمېدنې او د قطبي حیواناتو د پوستکي د موسمي رنګ ترمنځ د عدم تطابق لامل کېږي.
پوځي کاروَنه
په پوځونو کې د موسم د بدلېدو سره د بدلېدونکې رنګ آمیزۍ اصل کارول کېږي.
لومړۍ نړیواله جګړه
په لومړۍ نړیواله جګړه کې، د بڼه بدلوونکو (camoufleurs) په نامه مشهورو هنرمندانو په واسطه د مشاهدې او ویشتنې ځایونه په ګیچونکو بېلګو د لاس په وسیله نقاشي کېدل او دوی به کله-کله په موسمي توګه د دوی بېلګو ته بدلون ورکاوه. د پوځیانو یونیفورم به ډېری یو رنګ و، لکه د برتانیې خاکي (khaki)، خو واورینې کېموپلاژ جامې په ۱۹۱۷ز کال کې ځینو پوځونو وکارولې. د بېلګې په ډول، د اتریش-هنګري سرتېرو د ايټالیې په جبهه کې سکي (skis) کاروله او واورینې کېموپلاژ جامې یې په تن کولې او د خپل یونیفورم د پاسه یې بالاپوښونه اغوستل او د یونیفورم د خولۍ د پاسه یې سپینه ټوټه راکشوله.
دویمه نړیواله جګړه
په دویمه نړیواله جګړه کې ډېرو پوځونو د شمالي اروپا په هېوادونو کې، بېلو ژمنیو جامو ته په بالاپوښونو ترجیح ورکوله. وافین ایس ایس (Waffen-SS) یو قدم وړاندې ولاړ، په مخ او څټ اغوستل کېدونکې جامې یې د ژمي او مني د بیلو طرحو سره او همدارنګه سپين ژمني بالاپوښونه یې ایجاد کړل. د المان نور واحدونه چې په ختیځه اروپا کې جنګېدل په لومړیو کې یې د ژمي لپاره تیاري کمزورې وه او مجبور وو ترڅو د دوبي په معمولي جامو اکتفا وکړي، خو د ۱۹۴۲-۱۹۴۳ز کلونو په ژمي کې نوي دوه-ټوټه یي خولۍ لرونکي سپین بالاپوښونه د اوږدو دستکشو سره ورته را ورسېدل. په اروپا کې  امریکایي سرتېرو د ۱۹۴۴-۱۹۴۵ز کلونو په ژمي کې، له سپین ټوکر څخه  واورین بالاپوښونه او د خولیو پوښونه، لکه له روجایي او د بالښتونو له پوښونو څخه، جوړ کړل.
سره پوځ (Red Army) د "تاکتیکي او تخنیکي، ۱۷ مې شمېرې" تر عنوان لاندې په ژمي کې د ټانګونو د کېموپلاژ په اړه د ۱۹۴۳ز کال په جنوري کې یو راپور ور کړ. په یاد راپور کې یې، د اوارو سیمو او خلاصو سیمو لپاره د تک سپین زینکي یا تک سپین تیتانیمي رنګ او د هغو سیمو لپاره چې ډېره تنوع لري لکه "د ځنګلونو، بوټي لرونکو سیمو، د استوګنې کوچنیو سیمو او خټینې ځمکې" لپاره یې د ګیچونکې د دوه-رنګه ژمني کېموپلاژ، توصیه کړې وه. یاد دوه رنګونه د بیا رنګونې په وخت کې د موټر د دوبي کېموپلاژ رنګ له څلورمې تر درېیمې برخې په پرېښودلو یا د خړو یا خړو-نسواري ټاپو سره په سپین رنګ د ټول موټر د بیا رنګونې له لارې ترلاسه کېدای شول.
خټانه
خټانه: (انګلیسي: Khatana, اردو: کھٹانہ ) "د ګوجري خوټان-هانا 'د خوټان پاچا' څخه" دا د ګوجرانو یوه له لویو او شاهي قبیلو څخه ده (ګوټ). چا چې د خوټان پاچاهي څخه د سوات تر ریاست پورې په جنوبي آسیا او منځنۍ آسیا کې مختلف سلطنتونه تاسیس کړل، او څوک چې د ترکستان د خوټان د لرغوني ښار د یوچي یا ساکا سیتیان ( آرین ) قبیلې سره تړاو لري.
بهاونا( فلمي اداکاره)
بهاونا د هندي فلمونو یوه اداکاره ده
لومړنی ژوند
بهاونا د ۱۹۸۶ کال د جون په ۶ مه په کیرالا کې زیږیدلې ده، مور یې پشپای ده او پلار یې انځورګر جی بالاچارن دی، یو مشر ورور یې جیدیوان لري. هغې خپلې زده کړې په تریسور کې د هولي فامیل کانوینټ نجونو عالي ښوونځي کې ترسره کړې. بهانا خپل ځان د یو نارامه کس په توګه بیانوي. هغه د یوې اداکارې کیدو خوب سره لوی شوی. په پنځه کلنۍ کې، هغې د انټي سوریاپوتریکو فلم څخه د املا صحنې د شیشې مخې ته نقلولې او حتی چمتو وه چې له یوې ودانۍ څخه ټوپ وکړي او د هغې لاس مات کړي، لکه څنګه چې د املا کرکټر په فلم کې څه وو. ؟
شخصي ژوند
بهاونا د ۲۰۱۸ کال د جنورۍ په ۲۲ مه له خپل زوړ ملګري او فلم جوړونکي نوین سره واده وکړ.
حوالې
وېشنيزه:1986 زېږېدنې وېشنيزه:کوشنۍ ليکنې
بھاویا
بهاويا په کنړاಭವ್ಯ ژبه ليکل کيږي یوه هندي فلمي لوبغاړې ده. چې د 1966 کال د اپرېل په 18 مه نېټه د هند په کرناټک ايالت کې زېږېدلې ده. د ژوند ملګری يې موکېش پاټېل نوميږي او د کرناټک ايالتي فلمي جايزې ګټونکې هم ده.
حوالې
وېشنيزه:1977 زېږېدنې وېشنيزه:کوشنۍ ليکنې وېشنيزه:1966 زېږېدنې
د ساہسک وخت
د ساہسک وخت Adventure Time د امریکایی تصور انیمیشن تلویزیون سلسله ده چې د کارټون نټ ورک لپاره د پنډلیټون وارډ لخوا رامینځته شوې. سلسله د فین (جیریمي شادا) په نوم د یو هلک او د هغه ترټولو غوره ملګری او غوره کونکی ورور جیک (جان ډیماګیو) - د سپي د جادو ځواک سره په خپله خوښه د اندازې او شکل بدلولو پیښې تعقیبوي. فین او جیک د اوو وروسته د اپوکالیپټیک ځمکې کې ژوند کوي ، چیرې چې دوی د شهزادګۍ بلبلګم (هینډن والچ) ، آیس کینګ (ټام کیني) ، مارسلین (اولیویا اولسن) ، بېمو (نیکي یانګ) ، او نورو سره متقابل عمل کوي.
لي ټاپ پلازا
نور ولولئ
وېشنيزه:د اسيا لوړې ودانۍ
د ساہسک وخت
قیصه
پروفیسر سیمون پیټریکوف جادو د یو پخواني جادو تاج جادو په واسطه لیږدول شوی ، دا یوازینی شی دی چې هغه او د هغه منل شوی شیطان لور مارسینین د انساني نړۍ له ویجاړیدو وروسته ژوندي ساتي. ۱۰۰۰ کاله وروسته نوې نړۍ د میوه بادشاهۍ رامینځته شوه چې د یو سخت واکمن بونیبل بلبګم لخوا اداره کیږي ، او راکشسونه او شیطانان په ځمکو کې ګرځي. فین او جیک دوه سرګردان د مارسلین ، بلبلګم او سیمون سره عالي ملګري کیږي او دوی د خپل تیر په اړه رازونه افشا کوي ځکه چې فین (وروستی انسان) د هغه د خپل لټون کوي. لکه څنګه چې د بد لیچ بیا راپورته کیږي ، د سیمون وخت بې ځایه شوی منګی بیټی لیونۍ ګرځي او د فین احساساتي واښه لاس د جنجالي والیت نبات کلون بدل شو. فین ، جیک ، سیمون ، مارسیلین او بلبلګم باید هر هغه څه وکړي چې دوی کولی شي نړۍ له یو بل اپوزیسیون څخه وژغوري کله چې د بونیبل بد کاکا جنګ اعلانوي.
بهرنۍ اړیکې
وېشنيزه:کارتونونه
جیمز سکولین
جیمز هنري سکولین (د ۱۸۷۶ز د سپټمبر له ۱۸مې- د ۱۹۵۳ز د جنورۍ له ۲۸مې) د اسټرالیا د کارګر ګوند سیاستوال او د اسټرالیا نهم لومړی وزیر و. سکولین د ۱۹۲۹ز کال په ټاکنو کې د کارګر ګوند مشر شو. په ۱۹۲۹ز کال کې د هغه له لوړې نه دوه ورځې وروسته د وال سټریټ پېښه وشوه، چې په اسټرالیا کې د لوی ناورین پیل وه. د سکولین حکومت ډېر ژر د اقتصادي ناروین له امله اغېزمن شو، چې د خپلمنځي او تګلارو اختلافاتو له امله یې ګوند په درې برخو ووېشل شو او د ۱۹۳۱ز کال په وروستیو کې یې حکومت له سقوط سره مخامخ شو. سکولین پر خپلې بې نظمې دورې سربېره، د خپل ژوند په اوږدو کې د کارګر خوځښت مخکښه څېره پاتې شو او په ۱۹۴۹ز کال کې یې تر تقاعد پورې د ګوند په بېلابېلو مقامونو کې د یوه نامتو شخصیت په توګه دنده ترسره کړه.
سکولین، چې د کارګرې طبقې د ایرلنډي کډوالو زوی و، د ژوند په لومړیو کې په بالارت کې اوسېده او هلته یې د کارګر او هټیوال په توګه کار کاوه. سکولین یو خپل چاری او په زړه پوری مناظره کوونکی و. هغه په ۱۹۰۳ز کال کې د اسټرالیا له کارګر ګوند سره یوځای شو او پینځه لسیزې یې په کې کار وکړ. سکولین د ګوند سیاسي تنظیموونکی و او د دغه ګوند د ورځپاڼې مدیر و. هغه لومړی په ۱۹۱۰ز کال کې او بیا له ۱۹۲۲ز کال نه تر ۱۹۴۹ز کال پورې پارلمان ته وټاکل شو. سکولین په چټکۍ د پارلمان مخکښ غړی شو او په ۱۹۲۷ز کال کې د ګوند مرستیال او بیا په ۱۹۲۸ز کال کې د اپوزیسیون مشر شو.
وروسته له هغه چې سکولین په ۱۹۲۹ز کال کې په لویه کچه ټاکنې وګټلې، نو د وال سټریټ ناورین په ټوله نړۍ کې کړکېچ ګړندی کړ او یو ډول ډراماټیک بدلون یې رامنځته کړ، چې اسټرالیا یې د پور له مخې سخته زیانمنه کړه. سکالین او د هغه خزانه دار ټیډ ټیوډرو په ۱۹۳۰ز او ۱۹۳۱ز کلونو کې بېلابېلې طرحې وړاندې کړې، چې بهرني پورونه به بېرته ورکوي، کروندګرو ته به اسانتیاوې او مرستې برابروي او د کسر لګښتونو او د انبساطي پولي تګلارو پربنسټ به د بېکارۍ د مخنیوي لپاره اقتصادي انګېزه رامنځته کوي. که څه هم د لسیزې تر پایه پورې د کینزیا انقلاب د دې شاهد و، چې دغه نظریه د لوېدیځو هېوادونو له خوا منل شوې ده، خو په ۱۹۳۱ز کال کې دغه نظرونه راډیکالي او افراطي وګڼل شول او ډېری هغه کسان چې له اقتصادي کړکېچ نه ډارېدل، ورسره یې سخت مخالفت وکړ. سنا، چې تر هغه مهاله د مخالفانو په واک کې وه او مشترک المنافع بانک او د پور شورا، چې د محافظه کارو په واک کې وه، په مکرر ډول یې پر دغو طرحو بندیز ولګاوه.
له احتمالي تاوان سره، چې حکومت ورسره مخامخ و، سکولیون شاتګ وکړ او پر ځای یې د لومړيو وزیرانو طرحې ته لومړیتوب ورکړ. دا یو ډېر محافظه کاره اقدام و، چې د حکومت په لګښتونو کې د ډېر کمښت له امله ناورین رامنځته شو. تقاعد اخیستونکي او د کارګرانو اساسي حوزې د کمښت له امله سختې زیانمنې شوې، چې په پارلمان کې د پراخ بغاوت او د ډېرو وکیلانو د تښتېدلو لامل شو. له څو میاشتو کورنیو جګړو وروسته حکومت ړنګ شو او د ۱۹۳۱ز کال په ټاکنو کې د نوي متحد اسټرالیا ګوند له خوا په کلکه مات شو.
سکالین د څلورو نورو کلونو لپاره د ګوند د مشر په توګه پاتې شو او د ۱۹۳۴ز کال په ټاکنو کې یې ماتې وخوړه، خو د ګوند په وېش کې په ۱۹۳۵ز کال کې د سکولین تر راستنېدو پورې ښه والی رانغی. سکولین په ګوند کې یو دروند او په مالیاتي او دولتي مالي چارو کې مخکښ شخصیت شو. په ۱۹۴۱ز کال کې، کله چې کارګر ګوند واکمن شو، نو د هغوی په اصلاحاتو کې یې هم مهمه ونډه لرلې ده. که څه هم د خپل ریاست له دورې ناهیلی و، خو بیا یې هم له مړینې مخکې په ۱۹۵۳ز کال کې د خپل حکومت نظریې او طرحې لیدلې، چې د نورو حکومتونو له خوا پلي کېدلې.
د ژوند په لومړیو کې
جیمز هینري سکولین د ۱۸۷۶ز کال د سپټمبر په ۱۸مه د ویکټوریا په ټراوالا سیمه کې زېږېدلی و. پلار و مور یې جان او آن (کورنی نوم لوګان) سکولین دواړه د کانټي لندندري ایرلنډي کاتولیکان وو. پلار یې په اورګاډي کې کارګر و، چې په ۲۰ کلنۍ کې اسټرالیا ته کډوال شوی و. مور یې وروسته په اسټرالیا کې له خپل خاوند سره یو ځای شوه. جیمز له اتو ماشومانو نه پینځم و، چې په یوې کلکې او مذهبي کاتولیکې کورنۍ کې لوی شو. جیمز له ۱۸۸۱ز نه تر ۱۸۸۷ز کال پورې د ټراوالا ایالت په ښوونځي کې زده کړې وکړې او د یوه هوښیار او ځیرک زده کوونکي په توګه یې شهرت ترلاسه کړ. هغه په فزیکي لحاظ پیاوړی نه و او دا ځانګړنه یې د ژوند تر پایه ورسره پاتې شوه.
کورنۍ یې په ۱۸۸۷ز کال کې د بالارات غره رووان ته لاړه او ځوان جیمز تر ۱۲ کلنۍ پورې د ماونټ رووان ایالت په ښوونځي کې زده کړې وکړې. تر دې وروسته یې تر ۱۹۰۰ز کال پورې په بالارات سیمه کې بېلابېلې دندې وکړې او له ۱۹۰۰ز کال نه د لسو کلونو په موده کې یې په بالارات کې د خوراکي توکو پلورنځی چلاوه. په شل کلنۍ کې د شپې ښوونځي ته لاړ او یو لېوال لوستونکی او خپل چاری زده کوونکی شو. هغه په ځینو ټولنو کې ونډه واخیسته او د اسټرالیا په اصلي ټولنه او د کاتولیکي ځوانانو په ټولنه کې یې فعاله ونډه لرله، چې په پای کې د دویمې ټولنې مشر وټاکل شو. هغه یو تکړه مناظره کوونکی و، چې په ځایي سیالیو کې یې برخه اخیسته او د بالارات د سویلي سړک د مناظرې له ټولنې سره یې نږدې ۳۰ کاله اړیکې لرلې، چې دا یې له سیاست سره د علاقې او استعداد ښکارندویي کوي. سکولین یو دیندار رومن کاتولیک و او داسې کس و، چې په ټول ژوند کې یې نه سګرت څکولي دي او نه یې شراب څښلي دي.
سکولین په بالارات کې په سیاست کې فعال شو، د ټام مان د نظریاتو او په ویکټوریا کې د کارګرانو د مخ پر ودې خوځښت تر اغېزې لاندې راغی او د راتلونکي وزیر د ډېرو همکارانو په څېر، لکه: فرانک انسټي، جان کرټین او فرانک برنان په سیاست کې فعال شو. هغه په ۱۹۰۳ز کال کې د خپل ځایي سیاسي کارګرانو د شورا بنسټګر غړی شو او له هغه وروسته په سیمه ییز سیاست کې فعال شو. هغه د اسټرالیا د کارګرانو د اتحادیې کمپاین کوونکی او سیاسي تنظیمونکی و. د اتحادیې له خوځښت سره یې د خپلې سیاسي مخینې په اوږدو کې ډېرې اړیکې پیدا کړې. سکولین د ۱۹۰۶ز کال په فډرالي ټاکنو کې د وخت د لومړي وزیر الفرید ډیکین پر وړاندې د بالارات د چوکۍ لپاره د کارګر ګوند د نوماند په توګه وټاکل شو. دا داسې یوه سیالۍ وه، چې د کارګر ګوند په کې د ګټلو هېڅ چانس نه درلود، خو سکولین یو داسې کمپاین وکړ، چې د خپلو هڅو په پایله کې یې د خوځښت ټول کسان اغېزمن کړل.
د ۱۹۰۷ز کال د نومبر په ۱۱مه یې د بالارات سیمې له یوې خیاطې یارا ماریا مکنامارا سره واده وکړ. دغه واده یې پرته له کوم ماشوم و. د سکولین د پرله پسې او سختو ناروغیو له امله هغه د خپل خاوند ساتونکې شوه او د خپل خاوند د ملاتړ او پاملرنې یوه مهمه سرچینه شوه، په ځانګړې توګه د سکولین د ژوند په وروستیو کلونو کې یې د هغه ډېر خدمت وکړ. د سکولین مېرمن هم د کارګر ګوند فعاله غړې وه او په سیاست کې یې هم پوهه لرله.
لومړی وزیر
سکولین د خپلو پلویانو له ستاینو او لوی اکثریت سره، چې کارګر ګوند په هغه وخت کې ګټلی و، کینبرا ته راغی. په هر حال، ګوند په خپل مینځ کې ډېرې ګټې او بېلابېلې ډلې لرلې، چې له ښاري سوسیالیستو راډیکالو نه نیولې تر مسلکي کلیوالي سیاستوالانو پورې په کې شامل وو. د سکولین ادارې په سملاسي توګه د بروس د حکومت ډېری اقدامات، چې د کارګر ګوند ضد ګڼل کېدل، لغوه کړه؛ لکه: د صنعتي منځګړیتوب او رقابت په برخو کې بدلون او د اجباري پوځي روزنې سملاسي لغوه کول. سکولین دا غوره وګڼله چې په لاج کې استوګنه ونه کړي او دلیل یې دا ښود، چې یوازې دوه کاله مخکې جوړ شوی او بې ځایه اسراف و. د سکولین حکومت په ۱۹۲۹ز کال کې د کینبرا پوهنتون کالج جوړ کړ.
هماغه ورځ، چې سکولین د ۱۹۲۹ز کال له ټاکنو وروسته کینبرا ته ورسېد، نو د سیډني مارنینګ هیرالډ د وال سټریټ له امله لوی زیانونه اعلان کړل. د اکټوبر په ۲۴مه د سکولین له لوړې دوه ورځې وروسته، اسټرالیا او حکومت ته یې د تورې پنجشنبې خبر ورسېد. دغو بدلونونو د اسټرالیا پر اقتصاد نامعلوم اغېز وکړ، ځکه اقتصادي شرایط له اوله کمزوري وو او د راتلونکي ناورین نښې یې څرګندولې. بې ودې کلونو د کرنې او تولیداتو د سکټورونو لپاره دغه ستونزه لا سخته کړه، خو تر ټولو اندېښمنه احصایه د بېکارۍ وه، چې د ۱۹۲۹ز کال په پای کې شاوخوا ۱۳ سلنه وه. بله ستونزه د اسټرالیا د سوداګرۍ کمښت و. د وړیو او غنمو قېمتونه، چې دواړه د اسټرالیا اصلي صادرات وو، په ۱۹۲۹ز کال کې کابو یو پر درېیمه برخه راښکته شول. د سکولین په راتګ سره پورونه زیات شول او د بېرته تادیه کولو ناتواني یې د دې لامل شوه، چې اسټرالیا له سختو مالي ستونزو سره مخامخ شي.
مړینه او د جنازې مراسم
سکولین په وروستیو ۱۸ میاشتو کې په پرله پسې ډول بستر و او نه یې شو کولای، چې په ډېرو غونډو کې ګډون وکړي. په ۱۹۵۱ز کال کې د زړه او پښتورګو پر ناروغۍ اخته شو او د تل لپاره بستر شو، چې مېرمنې یې ورته پاملرنه کوله.
سکولین د ۱۹۵۳ز کال د جنورۍ په ۲۸مه د میلبورن په هاوتورن کې د سږو د ایدیما د اختلالاتو له امله په خوبولي حالت کې مړ شو.. د سکولین د جنازې ایالتي مراسم د میلبورن په سنت پاتریک کلیسا کې د لوی اسقف دانیل مانیکس په ګډون ترسره شول. هغه د میلبورن د عمومي هدیرې، په کاتولیکه څانګه کې خاورو ته وسپارل شو.
جانز هاپکينز
جانز هاپکينز (۱۹ مۍ ۱۷۹۵ – ۲۴ ديسمبر ۱۸۷۳) يو امريکايي سوداګر، پانګوال او بشرپال و، چاچې خپل ډېر ژوند د ميري لينډ په بالټيمور کې تېر کړ، د هغه د وصيتونو په پايله کې د هغه په نوم ګڼې ادارې جوړې شوې، تر ټولو د پام وړ يې د جانز هاپکينز روغتون او جانز هاپکينز بوهنتون دي (د هغه د اکاډميکو څانګو په ګډون، لکه د جانز هاپکينز د رنخورپالنې ښوونځی، د جانز هاپکينز د درملو ښوونځی، د جانز هاپکينز کيري د سوداګرۍ ښوونځی، جانز هاپکينز د عامې روغتيا د بلومبرګ ښوونځی او د جانز هاپکينز د پمختللو نړيوالو مطالعاتو ښوونځی).له تاريخي اړخه هغه د مريتوب د ختمولو د پلوي په توګه پېژندل شوي په توګه، وروستۍ څېړنې ښيي چې هاپکينز يو مریی اخستی و ، څو هغه ازاد کړي، خو دا موضوع تاييد شوې نه ده.
د ژوند لومړي کلونه
جانز هاپکینز د ۱۷۹۵ز کال د مۍ مياشتې په نولسمه نېټه زېږېدلی و. هغه د ميري لينډ د «کرافټن» د سمويل هاپکينز او د ويرجينيا د «لاوډون» ولسوالۍ د «هانا جيني» د يوولسو بچيانو څخه يو و. د هغه کور د «انا ارنولډ» په ولسوالۍ کې د «وايټ شال»په نوم په پنځه سوه ايکړه (۲۰۰ هکتار) جوړ شوی و. د هغه لومړی نوم د هغه له نيکه جان هاپکينز څخه اخستل شوی و، چا چې خپل لومړی نوم له خپلې مور «مارګريټ جانز هاپکينز» څخه تر لاسه کړی و.
د هاپکينز کورنۍ له انګريزي نسب څخه وه او دوی د «د ملګرو ټولنې» (کواکر) غړي وو. د دوی د «کواکر» (يوه مسيحي مذبي دله ده) د مجلس د پرېکړې پر بنسټ په ۱۷۷۸ز کال کې خپل مزدور مريان ازاد کړل، کوم فرمان چې د روغو بدنونو لرونکو د ازادولو او د نورو په پاملرنې ټينګار کاوه، څوک به چې په کرونده کې پاتې کېدل او هغه شان به يې د مزدورۍ چوپړتياوې وړاندې کولې، څه ډول چې دوی کولای شول. نوموړی د خپلو يوولسو خوېندو وروڼو په ډله کې دويم مشر و، جان بايد په خپله کرونده کې له نورو خوېندو وروڼو او ازادو تور پوستو مزدورانو سره کار کړی وای. له ۱۸۰۶ز کال څخه تر ۱۸۰۹ز کال پورې، د دې شونيا شته چې هغه د ارنيلډ ولسوالۍ په «اني» وړیا ښوونځي کې زده کړې کړي، کوم چې اوس د ميري لينډ په «ډيوډسن ويل» کې موقعيت لري.
په ۱۸۱۲ز کال کې، کله چې دهغه عمر اولس کاله و، هاپکينز د کروندې کار خوشې کړ، څو د خپل اکا «ګيرارډ ټي. هاپکينز» د بالتيمور د ترکاريو په عمده پلورنځي کې کار وکړي. «ګيرارډ ټي. هاپکينز» يو بريالی سوداګر او د بالتيمور د ملګرو د کلني مجلس منشي و. په داسې حال کې چې د خپل اکا له کورنۍ سره اوسېدو، جانز او د هغه ترله «اليزابيت» يو پر بل مين شول؛ خو د سکه تربورانو او ترلو تر منځ د واده په خلاف د «کواکر» د واده مخالفت په ځانګړی ډول پیاوړی و، له همدې امله جانز او اليزابت هېڅکله واده ونه کړ.
کله چې هغه توان تر لاسه کړ، نو هپکينز په خپل ژوندوني او له مړينې وروسته د خپل وصيت په مټ خپلې پراخې شوې کورنۍ سره مرسته وکړه. هغه اليزابيت ته يو کور په وصيت پرېښود، چېرته چې نوموړې په ۱۸۸۹ز کال کې تر مړينې  اوسېده. هغه ۵۰۰۰ امريکايي ډالره او يو کور د خپلې اوږدې مودې خادم «جيمز جانز» ته ورکړ، او ۳۰۰۰ ډالره يې خپلو دوه نورو خادمانو ته ورکړل.
د «وايټ شال» کرونده د اوس مهال د ميري لينډ په کرافټون کې موقعيت لري. د هغه کور له هغه وخته له «رايډل» سرک سره نژدې په جانز هاپکينز سرک موقعيت لري، له کومه وخته چې رغول شوی. له دې شتمنۍ څخه د ګالف لوبې «والډن» لوبغالی راچاپېر دی او د يو تاریخي ځای په توګه په نښه شوی.
د سوداګرۍ کلونه
په سوداګرۍ کې د هاپکينز لومړۍ تجربې او برياوې هغه مهال منځ ته راغلې، کله چې هغه د مغازې د مسئول په توګه وټاکل شو، دا هغه مهال و، کله چې د هغه اکا د ۱۸۱۲ز کال د جګړې پر مهال له سيمې لرې و. له کاکا سره له اوو کلونو وروسته، هاپکينز له «بينجامين موري» سره په شریکه سوداګري پيل کړه، څوک چې د هغه يو ملګری کواکر و. وروسته دا شريکه سوداګري له منځه ولاړه او «موري» ادعا وکړه چې لامل يې د هاپکينز له خوا د پانګې د راټولولو لپاره زیاته لېوالتيا درلوده.
له هغه وروسته چې موري له سوداګرۍ په شا شو، هاپکينز له خپلو درې وروڼو سره شراکت وکړ او په ۱۸۱۹ز کال کې يې د هاپکينز او وروڼو عمده پلورنځي جوړ کړل. دا شرکت له کونيسټوګا ويګنو څخه تر شينانډواه ويلي پورې د بېلا بېلو توکو په پلورلو سره وده وکړه، کله کله به يې توکي د جوازو د ويسکي په بدل کې پلورل، کوم به چې وروسته په بالتيمور کې د «هاپکينز بيسټ» په نوم پلورل کېدل. په هر حال، د هاپکينز د نېکمرغۍ ستره برخه په بېلا بېلو برخو کې په هوښيارۍ سره د پانګونې له امله وه، په ځانګړي ډول د بالټيمور او اوهايو د ريل په سرک (B&O) کې، د کوم چې نوموړی په ۱۸۴۷ز کال کې رئيس وټاکل شو او په ۱۸۵۵ز کال کې د يې د مالي کميټې مسئول وټاکل شو. هغه همدا راز د سوداګرو دبانک رئيس او تر څنګ يې د يو شمېر نورو سازمانونو مسئول مدير هم و. له يو بريالي سفر وروسته، هاپکينز وکولال شول د ۱۸۴۷ز کال کې د دوه پنځوس کلنۍ په عمر کې تقاعد شي.
د خېرښېګڼې يو سړي په توګه، د مالي بحرانونو پر مهال هاپکينز له يو ځله څخه زيات خپلې بیسې د بالټيمور ښار د مرستې لپاره مصرف کړې، په ۱۸۵۷ او ۱۸۷۳ز  کلونو کې يې بالټيمور او اوهايو ريل سرک شرکت له پورونو څخه وژغورو. په ۱۹۹۶ز کال کې، جانيز هاپکينز «۱۰۰ شتمن: له بينجامين فرانکلين څخه تر بيل ګيټس پورې – د امريکايي شتمنو، پخوانیو او تېرو» کې په نهه شپېتمه شمېره ځای خپل کړ.
کورنۍ جګړه
د امريکايي کورنۍ جګړې لومړۍ جګړې د جانز هپکينز د دوبي په ځمکه کليفټن کې طرحه شوې وې، چېرته چې هغه د راتلونکي پاچا ايډوارډ VII په ګډون يو شمېر بهرني مشرانو ته تفريح برابره کړې وه. هاپکينز د اتحاد يو پیاوړی ملاتړی و، د ماري لينډ د يو شمېر نورو په څېر نه، چا چې له کانفدراسيون سره خواخوږي درلوده او کله کله يې سويل او کانفدراسيو ملاتړ کاوه. د کورنۍ جګړې پر مها، کليفټن د اتحاد د سیمه ييزو خواخوږو او فدرالي مسئولينو لپاره د متعددو ناستو ځای وګرځېد.
د مريتوب ختمول
په ۲۰۲۰ز کال کې، د جانز هاپکينز پوهنتون څېړونکو د ۱۸۴۰ او ۱۸۵۰ز کلونو د سرشمېرې د معلوماتو پر بنسټ وموندله چې شونې ده جانز هاپکينز مريان يا په کار ګومارلي يا يې ملکيت درلود، چا چې د هغه په کور او په کليواله سيمه کې د هغه په شتمنيو کې کار کاوه.
د مريتوب د مخالف په توګه د جانز هاپکينز شهرت اوسمهال د اختلافاتو ښکار دی. لکه چې د ۲۰۲۰ز کال د ډيسمبر مياشتې په نهمه نېټه ټولو کار کوونکو ته د جانز هاپکينز د پوهنتون له خوا په استول شوي يو برېښنا لیک کې راغلي «د مارتا ايس. جونز او اليسن سيلر له خوا شوې اوسنۍ څېړنه داسې شواهد نه مومي چې دا خبره روښانه کړي جانز هاپکينز د مريتوب د يای ته رسولو پلوی و، او دوی همدا راز لټون کړی او يو شمېر نور اړوند مواد يې روښانه کړي دي. هغوی نه دي توانيدلي چې په ۱۸۰۷ز کال کې د جانز هاپکينز د مور او پلار له خوا د مريانو د ازادولو کيسه مستنده کړي، خو دوی په ۱۷۷۸ز کال کې د جانز هاپکينز د نېکه له خوا د مريانو د جزوي ازادۍ ثبوت موندلی او له هغې وروسته يې د څو لسيزو لپاره د مريانو دلودل او د داسې معاملو ته دوام ورکړ چې مريان پکې ښکېل و. هغوی د هاپکينز وروڼو (يو شرکت، به کوم کې چانز هاپکينز يو مشر و) له خوا د ۱۸۳۸ز کال ليک له نژدې کتل یدی، په کوم کې چې يو مریی د واجب الاداء پور د ضمنات په توګه منل شوی دی، او په وروستيو کې د مړينې يو اضافي ليک موندل شوی دی، په کوم کې چې جانز هاپکينز د مريتوب ضد سياسي نظرياتو درلودونکي په توګه ښودل شوی دی (دا د ولسمشر مشر لنکن او اتاديې لپاره د منځ ته راوړي ملاتړ د توضيح کونکي ليک سره ورته والی لري) او د هغه د حتمي ازادۍد خوندي کولو په موخه د يو مريي د رانيولو څرګندونه کوي. په ورته وخت کې په نورو اسنادو کې د جانز هاپکينز د مهال د یادونې وړ تبصرې شته، په کومو کې چې نوميالي تور بوستي مشران هم شامل دي، کومو چې د تور پوستو ماشومانو لپاره د يتيم خانو د جوړولو لپاره د هغه د  هوښيارې بشرپالنې د ملاتړ تعريف شوی دی.
د کار قانون
د کار قانون (یا د کارموندنې قانون) د کارګرانو، کار ګومارونکي موسساتو، د کارګرانو اتحادیې او حکومت ترمنځ  اړیکې په ګوته کوي، چې د کار ډله ایز قانون د درېیو ارګانونو (د کارګر اتحادیې، کارګومارونکي او کارګر) ترمنځ  اړیکې تشریح کوي. په داسې حال کې چې د کار انفرادي قانون بیا په کار ځای کې د کار په تړون کې د کارګر حقونه تعریفوي. د کار کولو معیارونه هغه ټولنیزو منل شوي ټولنیز نورمونه ( په ځینو مواردو کې تخنیکی معیارونه ) دی چې د هغو له مخې کارکونکی یا قراردادیان د کار کولو اجازه لری.
کارګر ماشومان
په ۱۷۸۴ز کال کې مانچسټر سره نږدې د پنبې په کارخانو کې د تبې د جدي خپرېدو په خطرناکو شرایطو کې د ماشومانو د کارکولو پروړاندې پراخه عامه نظرونه راوپارول. نو ځکه په لانکاشایر کې د سولې لپاره د عدالت په نوم د یوې ټولنې له خوا یوه سیمه ایزه څېړنه، چې مشري یې ډاکټر توماس پرسیوال کوله د ماشومانو د کار ساعتونو د کمولو غوښتنه یې وکړه. دغه راز په ۱۸۰۲ز کال کې د کار قانون لومړی اساسي برخه چې د کارکوونکو د روغتیا او اخلاقو قانون و تصویب شو، چې دا د کاري ځواک د ملاتړ په لور لومړۍ معتدل ګام و. د یاد قانون له مخې د ورځې تر دولسو بجو پورې کاري ساعتونه محدود کړای شو او د ماشومانو لپاره یې د شپې کار لغوه کړ او د کارګر ماشومانو لپاره د زده کړې لومړنۍ کچې، کافي خوب او د جامو چمتو کول اړین وګڼل.
د ۱۹مې پېړۍ په پیل کې د تولید ګړندۍ صنعتي کېدل د ماشومانو په کار ګومارنه کې د ګړندۍ زیاتوالي لامل شو، چې په ورته وخت کې عامه افکار هم له یادو ناوړه کاري شرایطو نه چې په فابریکو کې کارګر ماشومان یې زغملو ته اړ شوی وو خبر شول. نو ځکه د رابرټ اوون د هڅو په پایله کې په ۱۸۱۹ز کال کې د پنبې د کارخانو او فابریکو قانون تصویب شو چې د دې قانون له مخې د ۹ کلونو نه کم عمر لرونکي ماشومانو لپاره کار منع کړ او د ماشومانو کاري ساعتونه یې د ورځې تر ۱۲ساعتونو پورې محدود کړه. دغه راز د کار په قانون کې یو لوی بدلون د ۱۸۳۳ز کال د فابریکې قانون سره راغی، چې له مخې یې له ۱۸ کلونو نه کم عمر لرونکو ماشومانو لپاره کار کول محدود کړل او د شپې کار یې منع کړ او تر ټولو نه مهم دا چې د یاد قانون د پلي کولو لپاره یې پلټونکي وګومارل دغه راز مایکل سیډلر او ارل شافټسبري د دې قانون په خوندي کولو کې مهم رول درلود دا کار یو مهم ګام ځکه و، چې له دې سره په کار ځایونو کې بشپړ تفتیش او د یوې خپلواکې دولتي ادارې له خوا د قانون سخت پلي کول په ګوته کول.
د ورځې ۱۰ ساعتونو ته د کاري ساعتونو کمولو لپاره یوه اوږده مبارزه د شافټسبري له خوا رهبري شوه او د انګلستان کلیسا یې ملاتړ وکړ، چې د دې مبارزې په ملاتړ ډېرې کميټې جوړې شوې او ځينو له وړاندې جوړې شوې ډلې يې هم ملاتړ وکړ. او بالاخره د ۱۸۴۷ز کال کې د کار قانون تصویب شو چې له مخې یې په برتانوي فابریکو کې د ښځو او ماشومانو کاري ساعتونه د ورځې ۱۰ ساعتونو ته محدود کړل.